
DISPUTATIO MEDICA 
INAUGURALIS 
DE SCORBUTO. 


UAECUNQUE natio in commerciis rebuſque 
bellicis verſari conſuevit, ea vitam valetudi- 
nemque nautarum et militum, ut pote quod ſummi fit 
momenti, commodam omni, quae poteſt adhiberi, ra- 
tione haud dubie debet conſervare. 

Nemini, qui ulla miſericordiae portiuncula fit prae - 
ditus, non dolori acutiſſimo eſſe poteſt, cum, quot 
fortium virorum millia, flore aetatis et vigore gauden- 
tia, ſtrage, quam ediderit ſcorbutus, horrenda fuerint 
rapta, ſecum conſiderat. Cum in claſſibus et exerci- 
tibus ſemet oſtendit, multo quidem plures occidit, quam 
pugnae cruentiſſimae terra factae, vel ſumma tempeſ- 
tatum foediſſimarum, quae mari ſaeviunt, violentia ab- 
ſumere potuit. Ita medici, utilitati politicae conſu- 
lentes, et humanitate impulſi, in natura hujuſce morbi 
exitioſi foedique inveſtiganda, et in remediis, quae ei 
accommodatiſſima ſunt, excogitandis operam diligenter 
poſuerunt; nec hoc, quod illis laudi dandum eſt, fruſ- 
tra fecerunt, namque, non tantum curationem ejus 
certam citamque, ſed etiam auxilia, quibus principiis 
ejus efficaciter occurri, et valetudo proſpera conſervari 
poteſt, feliciter invenerunt. | 
B 


3 DE SCORBUTO. 
- Conditionem ejus praxeos, quae hoc in morbo, ia 
pracſentia adhibetur, excultam obſervationibus, viri in 


primis celebris, Lind ſagaciſſimis, quas ab experientia 


propria, longe lateque patente, deduxit ; et exemp- 
lum ejus rationis quae morbo venienti occurit, illi 
circumnavigatori illuſtriſſimo, praefecto Cook, magna 
ex parte, debent mortales, et grates illis dignas per- 
ſolvere nunquam valebunt. 


DEFINITIO. 


Scorbutus autem a CULLENO ita definitur. In 


regione frigida (a), poſt victum putreſcentem, fali- 
tum, ex animalibus eonfectum, deficiente ſimul ma- 


teria vegetabili recente (5); Aſthenia; ſtomacace; 
in cute maculae diverſicolores, plerumque liveſcentes, 


pracſertim ad pilorum radices.” (c). 


(a) Quanquam ſcorbutus in regionibus frigidioribus plerum- 
que generatur; exempla tamen non deſunt, ubi in plagis orbis 
terrarum calidioribus ſemet oſtendit. Claſſes ad Indiam orien- 
talem navigantes frequenter infeſtavit (aa). In claſſe viri no- 
'bilis AnsoN11 dum littus Mexiconis legebat (bs); et in ea, cui 
prae fuit ille domitor Gallicae ſuperbiae ns, dum in India 
erat occidentali, ſaevit (cc). 

(6) Scorbutus nonnunquam ſeſe in conſpectum dedit, dum diae- 
ta e materia vegetabili ex toto conſtabat. Stark periculis in ſe 
ipſum factis, notas ſcorbuti a diaeta, e pane aquaque, quibus oleum 
olivac fuit adjnnctum, confecta, menſibus Auguſti et Septembris, 
oriri compertus eſt (dd). Quinetiam Milmannus duarum pauper- 
cularum mentionem injicit, quae in ſcorbutum, propterea quod 
inſuſo theae et pane victitarunt, graviſſimum inciderunt (ec). 


(aa) Clark on Hot Climates. (45) Walter's Account of Lord 


Anſon's Voyage. (ce) Blane's Diſeaſes of Scamen. (dd) Stark's 
works, p. 105. (ce) Milman, p. 24. 
() Genera Morborum Culleni, p. 294. 

DE SCORBU TO. 5 


HISTORIA MORBI. 
STADIUM PRIMUM, 


Scorbutum accedere clare manifeſteque teſtantur 
languor motuſque aver ſatio, quae brevi excipit laſſi- 
tudo univerſa, quae, e ſomno, quam ante eundem in- 
choatum, evidentins ſentitur (a). Reſpiratio niſu 
etiam leviſſimo opprimitur, qui etiam cordis palpi- 
tationem facit. Genua, exercitatione adhibita, rigeſ- 
cunt et langueſcunt. Vultus moeſtus eſt, et ſpeciem 
animi demiſſi prae ſeſe fert. Facies frequenter palleſ- 
Cit et inflatur, et prout morbus progreditur, colorem 
magis fuſcum lividumque ſibi aſſumit. Labia et carun - 
culae oculorum, ubi vaſa ſanguifera viſu faciliora ſunt, 
colorem ſubviridem habent. His proxime ſuccedunt; 
gingivarum pruritus, tumor ruborque infigniter livi- 
dus. Deinde brevi molles et ſpongioſae evadunt, et 
frictioni leviſſimae objedtae ſanguinem profundunt. 
Anima plerumque foetet. Cutis eſt arida, laevis, ſplen- 
dida. Nonnunquam vero, praeſertim ſi febris ſub- 
ſit, eſt aſpera et anſcrina. Si eam accuratius aſpicias, 
maculae non parum mole variantes, figura abnormes, 
ſupra ſuperficiem non elevatae, colore aliquantum ru- 
brae, caeruleae, vel nigrae et lividae, variis in cor- 
poris partibus, detegi poſſunt. Caput faciemve raro; 
brachia, pectus et truncum frequenter; crura vero et 


femora ſaepiſſime occupant. In conſpectum ſe dat 


artuum inferiorum tumor, primum fugax, circa ſuras 
tantum apparens, veſpere appetente; {ed brevi con- 


(a) Milman. 
B 2 

10 DE SCOR BUT O. 


ſtanter oedematoſus evadens, et gradatim in membrum 


univerſum ſemet diffundens. 

Si ulla adſint ulcera, hoc morbo plurimum adfici 
conſueverunt, et eum accedere nonnunquam in primis 
indicant, pelliculas generantia, et materiam tenuem, 
foetidam ſanguini admiſtam profundentia, quae in ſu- 
perficie eorum cogitur. Margines prominentes eva- 


dunt, et colorem lividum habent. Morbo pergente 
apparet fungus mollis, ſanguineus, qui toties, quotics 
deletur, iterum, paucis horis, repullulat, 


STADIUM SECUNDUM, 


Per hujuſce ſtadii decurſum, muſculi crurum flex- 
ores rigidi et contracti ſiunt; et, genubus magnitu- 
dine adauctis et dolentibus, uſu artuum inferiorum pri- 
vatur aegrotus. Multis, qui hoc morbo conſlictantur, 
crura in molem mirandam intumeſcunt, et vel macu- 
las lividas, vel tumores induratos, dolore excru— 
ciante ſtipatos, oſtendunt. Caeterum aliis, fine ullo 
auctu ſenſibus percipiendo, omnino indureſcunt (a). 


In eos nunc frequenter invadunt languor et moeſtitia, 
et exercitatione in aliquantum temporis intermiſſa, mo- 


tus corporis etiam minimus, ut animi deliquium ac- 
cedat, facit. Diatheſis Aſthenica conſtanter ſubelt, 
et, per hoc morbi ſtadium, manifeſtiſſime deſignutur. 
Pulſus arteriarum variant, a habitu corporeo acgrot- 
antis ſingulari pendentes; ſed plerumque minus tre- 
quentes magiſque Janguidi quam fanitate ſubſtante, 
eſſe reperiuntur. Sees, - qu facies prac ſeſe fert, 
magis ſaturniaa cvadit, et irequenter fato, momento, 


F 


(a) Lind, p. 116, 


DE SCORBUTO. It 


concedunt aegroti dimoti, vel atri puro objecti. 
Dolores in variis corporis partibus habent, qui ſedem 
faepe mutant, ſed faepius in pectore fixi manent, tuſ- 
ſiendo multum adaucti, et gradu dyſpnoeae non parvo 
ſtipati. Gingivae, hoc tempore, inſigniter fungoſae, 
dolentes, et, quibuſdam in exemplis, profunde ulcer- 
atae et ad gangraenam proclives evadunt. Quinetiam, 
praecipue per hoc ſladium, ex iifdem, ut quoque e na- 
ribus, pulmonibus, inteſtinis, renibus, vaſis haemorrhoi- 
dalibus, et ulceribus varias corporis partes tenentibus, 
profuſius certiuſque profluit ſanguis. Nonnunquam ex 
ano ſanguis effertur, nec faecibus alvinis admiſtus, nec 
torminibus ſtipatus. Multo ſaepius vero, hoc tem- 
pore, dyſenteria cum dolore graviſſimo aegrotum, in- 
felicem in ſtatum debilitatis miſerandae redigere ſolet. 


Dentes ſoluti evadunt frequenterque fluunt, quod 


aliquando, quanquam rarius, ſubſequĩtur maxillae ca- 
ries (a). Per totum hujuſce ſtadii progreſſum, appe- 
titus, in numero exemplorum longe majore, immu- 
tatus manet. Quanquam aegrotantes mveſti animoque 
demiſſi ſunt, ſenſus illis integri manent. Et non pauci, - 
niſi dyſenteria ſputove copioſiore laborant, nihil do- 


loris, dum quiete fruuntur, ſentiunt, vel eum ſaltem 
non conqueruntur. 


STADIUM TERTIUM. 


Quae ſpecies miferiae nunc ſeſe oſtendunt, eae 
multiplices ,ſunt, et non, ſine difficultate et dolore, 
poſſunt depingi. Cicatrices priſtinae recens exulceran- 
tur, callus fracturarum molleſcit; tumores crurum 
cutem, donec rumpatur, diſtendunt, praeſertim tis in 


(a) Van Swieten Comment. Boerhaav. Aphoriſm, 1151, 


FF 
£4 

locis, ubi tumores molles, lividi, dolentes ante fuerunt 
notati, et cito in ulcera, qualia ſupra fuerunt deſcripta, 
foeda, ſanguinea et fungoſa convertuntur. Modo 
febres petechiis et evacuationibus, praeſertim ſangui- 
nis, e valis excernentibus diverſis, quae corpus mag- 
nopere digerunt ſtipatae; modo icterus, hydrops et 
hypochondriaſis confirmata; modo colica alvuſque 
pertinaciter adſtricta exitum hujuſce morbi funeſtum 
comitantur. Frequenter ſpatio breviſſimo, antequam 
hic morbus ad finem perducitur, accedunt ſenſus 
ſtricturae, magna pectoris oppreſſio, et ſpiritus ad- 
modum difficilis, dolore ſubter ſternum vel in uno la- 
terum, ſtipatus. Aliis temporibus, fine ullo doloris 
ſenſu, ſubito et inſperato decedit aegrotus. 
Hujuſcemodi ſunt notae praecipuae, quibus pro- 
greſſus hujus morbi regularis infigniri confuevit; fed, 
vel ob idioſyncraſin, nexum quem cum aliis morbis 
habet vimve morbi, qui eo tempore epidemice graſ- 
ſatur, nonnunquam abnormis eſt. | | 


CAUSAE REMOTAE, 


Hae, judicio noſtro, non apte, uti fieri conſuevit, in 
praediſponentes et excitantes, vel ſeminia et poteſtates 
nocentes, dividi poſſunt, namque ad eundem in con- 
ſtitutionem corpoream effectum, recta minuſve recta, 
edendum, id eſt, ad debilitatem faciendam, conferre 
videntur. Et cum forſitan, ut duae plureſve morbi, 
de quo agltur, progenerandi cauſa conjungantur ne- 
ceſſe ſit quaclibet cauſa ſingularis, prout aliam prae- 
cedit ſubſequiturve, excitans vel praediſponens appel- 
Jari poteſt. Diſcrimen igitur ut dubium parumque 
neceſſarium, omnino repudiabo. 


—— a — 

| * 

Frigus et humiditas, five in medio oceano, five intra 
moenia praeſidii, aliis cauſis poſtea memorandis ad- 
juncta, in hoc morbo faciendo potenter agunt. Apud 
Batavos, antequam paludes eorum prorſus emillae et 
exſiccatae fuerunt, ſcorbutus tempeſtate hyemali epi- 
demice frequenter graſſatus eſt, vi ejus exitioſa in or- 
dines populi inferiores tantum agente; dum illi, qui 
domorum calidarum ſiccarumque ſolatiis fruiti ſunt, 


et cibo ſalubri uſi, ſtragem, quam dat, horrendam 


omnino effugerunt. Quinetiam idem, cum in claſſes 
exercituſque invadit, notatur: Milites enim gregarli 
nautaeque inclementiae coeli conſtanter objecti, magno 
numero rapiuntur; dum eorum praefecti hoc malo 
in ultimis afficiuntur, adverſus id diaeta meliore, et 
veſtimentis ſiccis et callidis defenſi (a). 

Penuria cibi, is, qui parum nutriminis pracbet, vel 
talis, qualis concoctu difficilis eſt, ſunt cauſae hujuſ—- 
ce morbi maxime communes, praeſertim fi prioribus 
fuerint conjundta. Quanquam ii, qui cibo ex toto 
deſtituti ſunt, vitam, in longum temporis ſpatium, 
nonnunquam produxerunt, et, nonullis in exemplis, hu- 
ic inopiae ſuperſtites fuerunt; cum tamen exitio eſt, 
mortem eorum aſſidue praecedunt ſigna ſcorbuti (5). 
Alimentum, parum nutrimenti ſufficiens, ſive e materi- 
a vegetabili animalive conſtet, ſcorbutum facit. 

Saepiſſime vero a diaeta concoctu dificili proſiciſci- 
tur, qualis nautis propria eſt, quae compoſita eſt e fa- 
rina vegetabilium, quae nihil fermentationis ſubiit, ad 


(a) Donald Monro on the deſeaſes of the Army. p. 35. 
Milman. P. 31. Lind P. 72. | | 
() Hiſtoire de I' Academie des ſciences de Paris, Anne 1756 


p. 49, et 1761 page 27. 

14 DE SCORBUT O. 


b gradum uſque duritiei permagaum cocta; et e piſci- 
bus et carne, per ſal diu conſervatis, in quae ventricu- 
lus difficillime agit, quae que, portionem nutriminis exi- 
guam, pro mole, praebent. Quidam poſuerunt, ſal, quo 


cibus eorum imbutus eſt, unicam morbi eſſe cauſam. 
Hanc notionem autem a vero longe deflectere hoc pla- 
ne evidenterque teſtatur, quod ſcorbuto laborantes a- 
quam marinam, ut in auxilium multorum aliorum 
morborum promptam, fine ullo ſui mor bi auctu, bi- 
berunt (a). Nec operarios in ſalinis hoc morbo, ulla 
ex parte, affici comperimus. 

Inertia et deſidia ad ſcorbutum generandum magno- 
pere faciunt. Nauta impiger et ſtrenuus, agricola 
laboribus duris deditus, et eques impetui ejus diu 
obſiſtunt; dum milites claſſiarii, opiſices vitam ſeden- 
tariam agentes, et pedites, non ſatis excercitationis ad- 
hibentes, brevi corripiuntur violentiaeque ejus facilli- 
me cedunt. Qui mortales vitam laborioſam diu de- 
gerunt, et, eam ſtatu otii pigritiaeque mutarunt, ii in 
ſcorbutum frequenter incidunt, ut in epiſtola ſua ad 
Lind notavit celebris Linnaeus. © Fabri,“ inquit, 
* Et metalli foſſores, qui quotidie ſudore diffluunt, 
ſudorem effundunt muriae inſtar, ſalſum, ſi digito ab- 
ſtergas et guſtes, nec tamen aegrotant; ſi vero lae- 
dantur, ut lectum chirurgi aliquando petant et quieſ- 
cant, dum conſolidatur vulnus, interim ſcorbuto, ſaep 
us ita inficiuntur, ut vix evadant” (). 

Contra, exercitatio violenta, vel. tam diu adhibita, ut 
defatigationem faciat, vires corpori convellit, et non 
minus pernicioſa eſt. Scorbutus in claſſibus exerciti- 
buſque apparuit, ubi cauſa ejus praecipua nulla alia 


| (4) Lind Part, 2. Chap. 1. (5) Lind. p. 284 

DE SCORBUT O. 15 
eſſe viſa eſt, quam labor durus protractiorque, et ins 
tervalla quietis Juſto breviora. 5 

Quidam animi affectus vim hoc in nice 8 
habent. Ortui ejus favent, et progreſſum accelerant 
anxietas, moeſtitia, deſperatio. Exempli gratia, cum 
nautae, tempeſtatibus numeroſis et diuturnis exagitati, 
de reditu ad patriam tuto, ob res quaſlibet fortuitas, 
animum deſpondere incipiunt; vel cum auxilium ab 
obſeſſis diu expectatum, et jam quam proxime acce- 
dens, ſubito tollitur et omnino fruſtratur, ſpes momens 
to evaneſcit, et languidi debileſque viſo iſto amico, ſed 
fallente et fugace; hucuſque exhilirati et ſuſtentati, ma- 
lo venienti repente ſuccumbunt, et victoriam facilem; 
et ſine luctamine fere, inimico funeſtiſſimo relinquunt. 

Si vero, contra, res longe aliter ſe habeant, et gra- 
ta et accepta atteutionem eorum in ſeſe iterum felis 
citer convertant, fortitudo illis redit, niſus renovant, 
et cum malo colluctantes id vel ex toto depellunt, 
vel violentiam gravitatemque ejus retardant, donec, 
rebus circumſtantibus mutatis, omnino reſtituantur. 

Omnes hae cauſae violentius agunt, et ſigna lethe- 
lia citins certiuſque movent, ſi ulla injuria valetudini, 
per morbos antecedentes, fuerit illata, vireſque corpo- 
ri convulſae ut cum aegroti in febres frequenter, reci- 
derunt, et ex iiſdem convaluerunt. | 


CAUSA PROXIMA, 


Cauſam hvjuſce morbi proximam, de qua auctores 
celeberrimi tam din tamque acriter certarunt, admo- 
dum invitus propono. Nulla cauſae proximae notio 
adhuc pro certo eſt recepta, quaeque tradi ſolet, ea hy- 
potheſi merae plerumque innititur. Igitur mmime 

C 


£6 DE SCORBUTO. 


mirandum eſt, apud medicos ſuper ea haudquaquany 
conveniſſe. Si cauſa proxima aut continens talis ſit, 
qualis. a Gaubio celeberrimo depingatur, (a) quae“ 
nempe © morbum ita efficiat, ut, illa poſita, hic pona- 
tur, durante duret, mutata mutetur, ablata tollatur”; 
evidens manifeſtumque eſt, omnem ejus notitiam a cau- 
ſis remotis rite inveſtigatis, a fipnis, et effectibus reme- 

diorum diligenter conſideratis, et ab iis, quac in con- 
ſpectum dant inciſiones cadaverum, deduci oportere. 
Cum ad hunc inveſtigationis modum in morbo, quem 
exequimur, decurrimus, omnes ejus cauſas remotas 
ad ſyſtema univerſum debilitandum recta minuſve rec- 
ta conferre; ſigna hanc debilitatem clare per ſpicueque 
demonſtrare; quod effectibus remediorum adhibito- 
rum notiſſimis amplius etiamnum firmatur, facile com- 
perimus. - Quinetiam cadavera ſecta ſequelas debili- 
tatis evidenter oſtendunt. Muſculi molles, et lacer- 
atu vi etiam minima faciles, reperiuntur ; epiphyſes et 
cartilagines oſſium ſolutae funt, et fanguis in diverſis 
corporis partibus effuſus. | 

Putredinem fanguinis pro cauſa hujus morbi proxi- 
ma haberi debere nonnulli auctores aſſeruerunt (a); hoc 
vero recipi nequit, quoniam vitae animali adeo adver- f 
um eſſe videtur, ut eam haud dubie extingueret. Ia- 
ſuper ſanguis detractus, ut experientia teſtatur, fir- 
miter cogi ſolet; quod non incideret fi revera putri- 1 
dus foret. Caeterum mutationem humorum, quae a 
conditione eorum communi diverſa eſt, revera inci- 
dere poſſe, animus mihi non inclinat ut negem, quod 
partes continentes raro multum laedi, quia humores 

(s) Gaubii Pathologia $. Sr. 
) Pringle on the Diſcaſcs of the Army. p. 402. 

quoque, quos comprehendant, a ſtatu ſolito aliquan- 
tum aberrent, credo. Qualis vero haec mutatio ſit. 
cum nullam <jus notionem claram habeam, dicere non 
audeo. Igitur nihil aliud quam cauſam proximam 
in medium proferam, quae, {i non omnino accurata 
fit, meritum tamen nudae ſimplicitatis habet. Liceat 
ergo, ſed ea, quae juvenem decet, modeſtia, dicere, 
cauſam ſcorbuti proximam in ſtatu debilitatis corporis 
univerſi ſingulari conſiſtere. 


RATIO SIGNORUM, 


1. Languor, motus averſatio, laſſitudo univerſa. 
Haec omnia ab eadem cauſa, debilitate nempe fabricae 
corporis unĩverſae, proficiſcuntur. Muſculi in ac- 
tionem difficulter adducuntur. Quinetiam excitata 
debilis eſt, diu continuari nequit, et eam brevi ex- 
cipit defatigationis ſenſus, qui nonnunquam, ſine ullo 
niſu antecedente, ſolet accedere, et non, in morem laſ- 
ſitudinis exercitatione inſolita factae, ejuſye quae fe- 
brim comitatur, ſomno vel poſitura horizontali le- 
vatur. Quae omnia eum a gradu debilitatis con- 
ſtante, et vigore poteſtatis vitalis diminuto, pendere 
clare probant. | 

2. Spiritus difficilis cordiſque palpitatio.xCircuita 
ſanguinis per actionem muſculorum adauctam accele- 
rato, motus cordis et pulmonum quoque, pro' rata 
parte, adaugeatur neceſſe eſt, Hoc in valentiſſimis et 
valetudine commodiſſima fruentibus etiam aliquantum 
dyſpnoeae facere notamus. In exemplo vero praeſente, 
infirmitas muſculorum, qui reſpirationi inſerviunt, 
aliis corporis muſculis propriae conjuncta, tranſitui 
ſanguinis per pulmones libero amplius etiampum ob- 

ſiſtit. Spiritum difficilem autem ab hac cauſa, et 

non ab ullo vitio organico, oriri abunde teſtatur ab- 

ſentia ſignorum uſitatorum, quae affectus pulmonum 

morbidos ſubeſſe demonſtrant. Cor quoque, ob flux- 

um ſanguinis in ventriculum dextrum adauctum, et 

renixum a pulmonibus factum, violenter agere cogi- 

tur; ſed actio ejus, cum, in modum reliquarum par- 

tium, debilitatum fit, convuliiva et abnormis evadit, 

et ita palpitatio progeneratur. * 

3. Tumor, pruritus, rubor, et haemorrhagia gin- 

givarum; et animae foctor. Priorum ſignorum cauſa 

evidenter eſt laxitas gingivarum inſolita, quae con- 
geſtioni ſanguinis favet. Vaſa diſtenſa pruritum et 
ruborem progignunt, et injuria etiam leviſſima iis 
illata tunicas, ob magnam teneritatem, rumpit, et 
profuſionem ſanguinis non modicam facit. 

Quantum ad foetorem avimae ſpectat, is effluviis 
materiae putridae e gingivis exudantibus a quibuſdam 
auctoribus fuit tributus (a). Caeterum, ut opinamur, 
nos ſuffulcit analogia, cum eum a morbida ſalivae 


mutatione (5), vel ab exhalatione pulmonum oriri po- 


nimus. Namque neminem latet, rem in hominibus 
ita ſeſe habere, qui nullo gingivarum, vel ullius oris 
fauciumve partis, affectu laborant, praeſertim poſt- 
quam cibo diu abſtinuerunt, poſt mercurium adhibit- 
um, vel dum menſtrua ſolito tempore focminis pro- 
veniunt. Bcd 

4. Maculae cutis.---Hae a ſanguine e vaſis cun- 
dem vehentibus eftuſo, vel ecchymoſi, originem de- 
ducunt. Vaſa debilitata, et viribus a tergo vel effecti- 
bus preſſurae fortuitae non amplius reſiſtere valentia, 


— 


F 


(a) Milman, p. 83. (b) Lind, p. 269. 


DE SCORBUTO. 19 


rumpuntur, et ſanguinem quem comprehendunt, in te- 
lam celluloſam vicinam profundunt. Vir celebris Van 
Swieten memoriae prodit, ſe, cum carpum aegroti 
ſcorbuto laborantis, ar&e potius, contrectaſſet, ut 
ictus arteriarum numeraret, veltigia digitorum i in cute 
decolorata, proximo die, detexiſſe (a). 

5. Tumores dolentes lividi artuum inferiorum, et 
praeſertim genuum.—Reditus ſanguinis, etiam ſanitate 
ſubſtante, ſemper magnopere, corpore erecto, impe- 
ditur. In ſcorbuto igitur, ubi vaſa ſanguifera, praeter 
conſuetudinem debilitata et relaxata, humores, quos 
vehunt, poteſtate ſolita propellere nequeunt, ponderi 
columnae aſcendentis cedant, et magnopere diſtendan- 
tur oportet. Hinc proficiſcuntur tumores, dolores, cu- 
tis decoloratio. 

6. Dolores partium diverſarum fugaces.— Ni a 
vaſis, ob laxitatem, nimis diſtenſis oriri videntur; 
namque cos, ſanguine effuſo, levari plerumque 
notamus. 

7. Sanguinis e variis corporis partibus profuſi- 
ones. Vaſa, per extrema hujuſce morbi ſtadia, a- 
deo infirma evadunt, ut, quod ſupra fuit compre- 
henſum, viribus a tergo cedant, et ſanguis e fini- 

bus eorum erumpat. 
38. Cicatrices ulcerum, et calll oſſium diſſoluti. 
Hae partes, cum reliquis corporis comparatae, pro 
infantilibus vel infirmis, et per injurias affectu, vel 
debilitatu, prout minus principii vitalis poſſident, 
facilioribus habendae ſunt. Quandocunque igitur 
corpus exhauſtum eſt, et detrimentum, quod partes 
ejus conſtituentes capiant, penſare nequit, hae 


() Van Swieten Comment. Boerhaav. Aphoriſm, 1131. 


| primae perduntur, ſemet ſuſtentare minime omnium 
, valentes. | | 

9. Ulcera foeda, ſanguinea, fungoſa.—Haee 
profluunt a magno atoniae vaſoum gradu, quae 
ſana et valentia pus bonum ſccernunt; ſed nunc 
ſaniem ſanguinolentam protundunt ; quue in ſub- 
ſtantiam textura firmam, toties, quoties arte dele- 
tur, redeuntem, non raro cogitur. 


— — 


DIAGNOSIS. 


Hie morbus a quolibet alio, per notas in defi- 
nitione ſupra traditas, tam facile ſecernitur, ut ver- 
bum unum etiam ſuper ea, hoc in loco, amplius 
addere ſupervacaneum eſſe ducam. 


Quod de eo hujuſce morbi, qui maxime proba- 
bilis eſt, exitu opinari debemus, id a ſpatio tem- 
poris, per quod manſit, et ab aetate ſtatuque vale- 
tudinis aegroti, antequam acceſſit, rite conſideratis 
ndeat neceſſe eſt. | | 
Si morbus parum progreſſus fecerit, vel licet 
adeo provectus ſit, ut ſtadium ſignorum ſecundum 
apparere inceperit; nihilominus tamen, ſi crura non \ 
adeo tumefacta vel contracta ſunt, ut poteſtatem 
exercitationis adhibendae adimant aegroto, in pri- 
mis probabile eſt, diaetam idoneam mutationem- 
que ſitus eum brevi ad ſanitatem eſſe reducturas, 
praeſertim ſi junior eſt, et non morbis antecedenti- 
bus, vel acceſſionibus hujus ipſius mali prioribus, 
debilitatus. 

Alvus ufu vegetabilium ſoluta, cutis mollis et hu- 
mida evadens, maculae lividae colorem flavum fibi 
gradatim aſſumentes, et ſpecies, quam vultus prae 
ſeſe ferre ſolet, rediens, ſalutem ex toto reſtitutum 
iri promittunt. 

Si vero morbus manſit, donec ſigna acceſſerint vio- 
lentiora, qualia ſunt durities alvi pertinaciſſima, quam 
exceperint dejectiones copioſae et ſanguinolentae; ſyn- 
cope frequens; maculae cutis nigreſcentes, et gingivae 
profunde ulceratae; haemorrhagiae profuſae, et magna 
reſpirationis oppreſſio et difficultas, in ſummo periculo 
verſatur aegrotus, et mors ejus frequenter admodum 
ſubita et inſperata eſt, Aliis vero temporibus in hy- 
dropem, dyſenteriam, aut phthiſin pulmonalem deſiniy 
morbus. g 


PROPHYLAXIS, 


Cum remedia, in auxilium hujus morbi formidolo- 
fi prompta, multis in locis, minime parabilia ſint, et ali. 
quando neutiquam poſſint comparari, fummi momenti 
eſt; ut ad omnia, quae morbo venienti poſſuat occur- 
rere, decurratur. Quod ad curam attinet, facilius 
multo eſt morbo huic venienti occurrere, quam illum 
depellere; cum enim corpori ſemel inſederit, difhcilli- 
me medicinam ſentit” (a). | 

Effectuum rationis, quae acceſſionem morbi retardat 
aut praecavet, utilium exemplum nobiliſſimum ſuppe- 
dirant ea, quae a viro clariſſimo praefecto Cook, dum 
triennium in orbe tei rarum circumnarigando conſump- 
ft, in uſum revocata ſunt, Summa ejus attentio et di- 


(s) Mead. Monita et Praecepta Medica. Cap. XXI. Pag. 227 

ligentia indefeſſa in regulis, huic conſilio praeſcriptis, 
adhibendis ſucceſſum illam proſperrimum habuerunt, 
qui conatus illius jure celeberrimi navigatoris comitari 
conſuevit. | | 

Neminem autem fugere poteſt, rationem morbo 
occurrendi In obſiſtendo cauſarum remotarum acti- 
oni conſiſtere oportere. Cum hae variae ſint, aux- 
ilia quoque, ad quae iis adverſandi cauſa confugi 
debet, varia ſint necefle eſt. | 

_ Certiflimae hunc morbum a mortalibus avertendi 
rationes ſunt corpus calidum, ſiccum mundumque 
ſervare, et exercitationem et diaetam idoneas ne- 
glectui nunquam habere. 

Qui claſſibus et exercitibus praeſunt ii, dum com- 
moditati curae ſuae demandatorum et ſolatio conſu- 
lunt, eodem tempore ad valetudinem corum illiba- 
tam conſervandam magnopere conferent. 

Si res fortuitae, vel natura militiae eos aëris fri- 
gidi humidique inclementiae objiciat; cura agatur, 
ut veſtimenta calida, et induſia linea a ſordibus bene 
repurgata, et frequenter mutanda, illis ſufficiantur. 
Ad lectos acer purus libere adſpiret, et loca, quae te- 
neant, ſicca et calida conſtanter ſerventur. Exerci- 
tationem ſingulis diebus adhibeant; ſed omnis niſus, 
qui defatigationem facit, caute defugiendus, prae- 
ſertim ab iis, qui tantum e morbis praecedentibus 
emergunt. Diaeta concoctu facilis fit, et ſatis nu- 
triminis pracheat. Cibi animalis et vegetabilis miſ- 
tura maxime convenit, Si vero ſitus talis ſit, ut 
nihil practer piſcem carnemque duram et ſalitam 
poſſit comparari, ſolutio eorum in ventriculo, ea- 
dem aqua recente liberaliter diluendo, facilior red- 
datur. Succeſſum ſuum proſperum in malis ſcor- 

buti evitandis, munditiae copiaeque bonae aquae 
potiſſimum tribuendum judicavit vir, laudibus 
ſummis conſtanter efferendus, Cook. Cum in longis 
navigationibus aqua recens deficit, ex aqua marina 
diſtillatione ellici poteſt, et palato gratior reddi, 
tandem aeri fixo acidove fructuum ſucco imbuendo. 
Cereviſia bona, pura, bene fermentata, pomaceum, 
infuſumve bynes recens, quale a viro-claro M Bride 
laudatur, copiole adhibeatur. Dotes antiſcorbu- 
ticas ejus cereviſiae, quae e pinu Americana et fae- 
cibus ſacchari praeparatur, ſummis laudibus tollet 
vir celebris Lind (a). Varia e materia vegetabili 
praeparata, qualia ſunt conſervae, uti appellantur, 
et conditus e variis fructibus, ut limoniis, aurantiis, 
&c. confecti laudantur, et haud dubie, fi cum ra- 
tione jam propoſita fuerint conjuncti, proſunt. A- 
liter parum fiduciae in illis collocandum (b). Qui 
e morbis longis et gravibus convaleſcunt, et igitur 
multum debilitantur, ii potiſſimum attendendi, et 
omni ratione corroborandi ſunt; quoniam in ſcor- 
butum incidere magnopere periclitantur, 

Cum vis imaginandi triſtis, deſperatio et moeſtitia 
ad proclivitatem ad morbum, quem exequimur, augen- 
dam magnopere conferant, omnes rationes ſunt adhi- 
bendae, quibus animus a malis, quae ſubſunt, abduci. 
et hilaritas jucunditaſque moveri poſſunt. Ut ad om- 
nia, quae excogitari queunt, oblectamenta decurratur 
et ſpes levaminis ſubitanei et efficacis foveatur, ſum- 
ma confidentia ſuadendum eſt. 


(a) Lind, p. 178. (5) Milman, p. 42. 
We 

Negulis ſupra traditis rite obſervatis, ſcorbutus ra- 


ro invadet, et vitae multorum fortium, qui patriae pug- 
nas faciant, et commercia ejuſdem diffundant, conſer- 


vabuntur. 


RATIO MEDEN DI. 


Remedia, in auxilium hujuſce morbi prompta, nu- 
meroſa ſunt, effectus tantos edunt aegrotumque mi- 
ſerandum tam ſubito ſaepe reſtituunt, ut reditus ſalutis 
pro prodigio fere poſſit haberi. 

In primis, fi fieri poteſt, aegrotus ab aëre frigido 
humidoque ad eum, qui purus, calidus, ſiccuſque eſt, 
removendus eſt. Ille ſaltem ignibus, vel veſtimentis 
calidis corrigendus. Aegrotus vero non ſubito to- 
lendus, et aliquantum vini ei antea dandum, ne ſubito 
concidat animamque exhalet, ut in nonnullis exemplo- 
rum, quae memoriae tradiderit celebris Lindus, inci- 
dit. Quod ſupra de diaeta et exercitatione, cum de 
prophylaxi agebatur, diximus, idem in curatione morbi 
nunquam neglectui habendum. 

Fructus, olera, ut cochliaria, naſturtium &c. pro 
ſpecificis, hoc in morbo, habentur. Aegro liberaliter 
Tufficiatur juſculum, e carne recente confectum, in quo 
cocta fuerunt haec vegetabilia. Quodcunque bibit, id 
fucco limoniorum aurantiorumque imbuatur, et abun- 
de expleatur id vegetabilium et fructuum maturorum 
deſiderium, quo conſtintur inflamantur hoc morbo 
laborantes. Namque experientia demonſtravit, non- 
nullos, qui e navibus fuerunt expoſiti, hoc morbo tam 
graviter laborantes, ut nulla omnino ſalutis ſpes po- 

tuerit foveri, gramine loco, ubi cubuerunt, circumdato 
devorato, brevi convaluiſſe. (a). 

Ut ad lac, praeſertim in exemplis magnae debilita - 
tis, confugiatur, ſuadent Boerhaavius et Lindus. Cae- 
terum, me judice, caute dari debet, ne diarrhoeam pro- 
gignat, praeſertim in iis, qui diaetae ſolidiori fuerunt 
aſſuefacti, et aliquid magis ſtimulans requirunt (a). 

Si alvus non hiſce rationibus ſoluta ſervetur, ad 
medicamenta decurrendum eſt, quaè leniter agunt, qua- 
lia ſunt decoctum tamarindorum vel prunorum, chryſ- 
talli tartari, electuarium lenitivum, &c. Plurimum 
nocent magnae evacuationes, potiſſimum ſanguinis de- 
tractio, qua conſtanter gebet abſtineri, quoniam eam · 
adhibitam mors aegroti excipere conſuevit. Quam e- 
vacuationem optime ferunt, quaeque ſaepe prodeſt, ea 
eſt perſpiratio. 

Exercitatio, quanquam utilis eſt, admodum caute, 
praeſertim morbo provectiore, adhibenda eſt; namque 
ſi vires excedat, exitio repente eſſe poteſt. Qui vero 


debilitati ſunt, et movere nequeunt, fricari, vel lecti 


ita ſuſpendi debent, ut leniter huc illuc moveri concu - 
tive poſſint. Modica tamen exercitatio, praeſertim qua- 
lis eodem tempore obleCtationi animi inſer vit, ad aegro- 
tum reſtituendum plurimum facit. 

Proximum eſt, ut de medicamentis, huic morbo 
neceſſariis, dicamus. Haec autem ſunt ſtimulantia, 
et tonica. In illis magnopere eminet vinum quod 
ſtimulo ventriculo grato cſt, et poteſtatem corrobo- 


(a) Vid. Claris. Irvin. Glaſguens. Praclect. mſ. de Ma- 
ter. Medic. 
(a) Boerhaav. Aph. 1165. Lind P. 198. 

rantem in ſyſtema univerſum diffunditz cujus quoque 
fit particeps animus. Hoc in morbo utilius efficitur, 
ſi ſucco limoniorum, cui aliquantum ſacchari fuit ad- 
jectum admiſcetur. Hoc modo fit magis diureticum 
et diaphoreticum, quam cum adhibetur mera- 
cum. Si nequit comparari ſpiritus deſtillati, ex aqua 
diluti, in locum ejus, cum commodo, ſubſtitui poſ- 
funt. | | 

Ex his cortex Peruvianus attentionem noſtram ſibi 
potiſſimum vindicat. Si ſtomacho facile ſedeat, et 
largis quantitatibus adhibeatur, effectus ejus boni hinc 
brevi percipiuntur, quod ulcera ſcorbutica ſpeciem 
magis ſanam prae ſeſe ferunt, et profuſio ſanici fluxu 
boni puris mutatur. Sub forma decocti dari, vel e 
vino infundi poteſt. * 

Infuſa amara, qualia ſunt e cortice aurantiorum, 
columba, radice gentianae, floribus chamomaeli, ſum- 
metatibus centaurei minoris, quoque adhibentur, ſed 
multo minus efficaciac, quam cortex, habent. Aquae 
minerales, acre fixo ferroque imbutae, ab Hoffmanno 
et Van Swieten (a) ſummis laudibus afferuntur. Quae 
a Black et Prieſtley fuerunt detecta, ea nos haſce aquas 
per decompoſitionem arte factam imitari docuerunt. 
Ope machinae a Nooth inventae, quolibet in loco com- 
parari poſſunt, 

Caeterum ſilentio minime praetereundum eſt, om- 
nia haec medicamenta tantum, ut rationis diactae et 
exercitationis ſupra propoſitae auxilia, agere. Quan- 
quam utilia ſunt, parum fiduciae in illis colloc an- 
dum eſt, cum, ea neglectui habita adminiſtrantur. 


(a) Van Swieten Comment. in Bocrhaav. Aphpriſm. 1746. 
Hoffnuan Medic. Ration. Syſtemat. tom. 4. part 5. p. 29. 

Poſtremum eſt, ut remedia commemoremus, 
quae ad ſigna morbi graviora levanda accommo- 
dantur, cum ea deſunt, ue morbum ex toto de- 
pellunt. 

Gingivae tumentes ſpongioſae ſanguinemque pro- 
fundentes, inter initia, eas ſolutione aluminis ex a- 
qua, tinctura corticis Peruviani, gargariſmo ex aqua 
hordeata, ſpiritu vitrioli et tinctura myrrhae compo- 
ſita confecto, Iavando poſſunt levari. Cum fungus 
adeo excreſcit, ut moleſtiae ſit, abſcindendus eſt; vel, 
fi ulcera profunda ſint, et ſemet diffundant, eorum 
progreſſus, ea oleo vitrioli ſpirituve ſalis, vel puro 
vel diluto, tangendo, ſiſti poteſt (a). Tumores cru- 
rum oedematoſi frictionibus lenioribus faſciiſque mo- 
dice arctis curandi ſunt. Sudatio partis affectae fo- 
mentis calidis et fumigationibus excitanda, Quae 
in uſum quoque revocanda ſunt, cum crura indu- 
rata et contracta evadunt. Paſtea oleo bene inun- 
gantur. Ulcera lino ſicco curanda, vel tinctura Myr- 
rhae humectanda, et fungus modica preſſura coercen- 
dus. 

Diarrhoea cum ſanguine, quae plerumque ſignum 
exitiale eſt, ut opium et ore et ano liberaliter admini- 
ſtretur, requirit. Quinetiam enema, e juſculo ovillo, 
cui quantitas vini rubri Luſitani exigua fuit adjecta, 
conflatum in canalem alimentarium frequenter immit- 
tatur, Decoctum corticis Peruviani valentius, et Ipe- 
cacoanhae parvulis doſibus data, efficacia eſſe re- 
perta ſunt, 

Sanguinis profuſiones, ſi e partibus, ad quas ac- 
ce di poteſt, efteruntur, applicatis adſtriagentibus et 


(s) Lind, p. 202, 

preſſura ſunt coercendae; 1 vero e partibus internis, 
raro ſuprimi poſſunt. Cortex Pervianus vero, vinum 
rubrum Luſitanum, et acida mineralia optimam ſuc- 
ceſſus proſperi ſpem nobis ſappeditant. 

H ujuſcemodi ſunt ſigna, quae, uti rite attendan- 
tur, maxime poſtulant. Si ullus aliis morbus cum 
ſcorbuto fuerit conjunctus, ut phthiſis pulmonalis, 
icterus, hydrops, dyſenteria, &c. quae remedia in 
hiſce morbis adhiberi conſuerunt, ea noſtrae cura - 
tionis rationĩi nunquam non adjiciantur. 

